- Hindi News
- National
- रिपन अस्पताल में पर्ची बनाने के लिए ही आधे घंटा लाइनों में खड़े रहे मरीज
रिपन अस्पताल में पर्ची बनाने के लिए ही आधे घंटा लाइनों में खड़े रहे मरीज
रिपनअस्पताल में पर्ची काउंटर की एक मशीन खराब होने से मरीजों को खासी दिक्कतों का सामना करना पड़ा। शुक्रवार को सुबह से ही एक पर्ची काउंटर खराब हो गया। इस दौरान अस्पताल के बचे हुए एकमात्र पर्ची काउंटर पर लंबी कतारें लग गईं। मरीजों को पर्ची बनाने में आधे घंटे से अधिक समय लग रहा था।
उसके बाद मरीजों को अोपीडी में भी घंटों लाइन में खड़े रहना पड़ रहा था। वहां पर भी बारी लगवाने के लिए एक घंटे तक इंतजार करना पड़ रहा था। पर्ची बनाने के लिए मरीजों की लाइन पर्ची काउंटर से एसआरएल लैब तक लग रही थी। कई मरीजों का दोपहर बाद तक भी नंबर नहीं पड़ा। इसमें कई मरीजों को बैरंग भी लौटना पड़ा। मरीजों के अनुसार अस्पताल में यह पहली बार नहीं है कि पर्ची काउंटर में पर्ची बनने के लिए देर लग रही है।
सुविधाएंकब होंगी हाईटेक: रिपनमें जांच करवाने आए सुरेंद्र कुमार, विवेक मिश्रा, सुनिधि आदि ने बताया कि उन्हें पर्ची बनवाने में भी आधा घंटा लाइन में लगना पड़ा। उसके बाद ओपीडी के बाहर भी 40 मिनट से खड़े हैं। रिपन अस्पताल को हाईटेक करना चाहिए। आईजीएमसी की तर्ज पर यहां भी कियोस्क मशीन लगनी चाहिए। इसके अतिरिक्त पर्ची ऑनलाइन बनाने की सुविधा भी शुरू की जानी चाहिए। रिपन अस्पताल जिला अस्पताल होने पुराना बस स्टैंड के सबसे नजदीक होने से अस्पताल में रोजाना एक हजार के करीब ओपीडी रहती है। वहीं, आजकल मौसम बदलाव से मरीजों की संख्या में इजाफा हुआ है।
^पर्ची काउंटर पर तकनीकी खराबी के चलते एक मशीन खराब हो गई थी। मशीन को ठीक करवा दिया गया है। अब यह परेशानी नहीं होगी। अस्पताल का नया भवन बनकर तैयार है। इसमें सभी प्रकार की सुविधाएं होंगी। डा.रंजना रॉव, एमएस रिपन अस्पताल
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva